 Mohammadu Buhari achịla Naịjirịa dịka onye agha na onye ọdịnala.Mohammadu Buhari achịla Naịjirịa dịka onye agha na onye ọdịnala.Ụfọdụ ndị ndu nala Igbo akatọọla akụkọ sịrị na ọ bụ ma Onyeisiala Mohammadu Buhari o were ọchịchị nafọ 2019 ga-eme ka onye Igbo nwe ike ịchị nafọ 2023 kwuo na ọ bụ okwu ọnụ ụtọ.Onyeisi otu pati United Progressive Party UPP bụ Chekwas Okorie gwara BBC Igbo na mkpebi a abụghị maka otu pati, na ọ bụ dịka ụmụ afọ Igbo ha bụ.O kwuru na onweghị etu pati na-ama ọchịchị aka nihu ga-eji hapụ otu nke ya bịa na-akwado ọchịchị ọ na-ama aka nihu.Okorie kwuru na ọ na-ekwuputa uche nke ya, mana ebe ọ bụ na ndị ọzọ na-ekwu otu ihe ahụ, ọ pụtara otu ihe a metụtara onye ọbụla dịka ndị Igbo.Gee ihe Chekwas Okorie kwuru ebe a;Ndị ndu nala Igbo ndị ọzọ katọrọ atụmatụ ahụ gunyere; onye bụbu Mịnịsta na-ahụ maka ahụike bụ ABC Nwosu, onyeisi ọhanaeze ndị Igbo noge gara aga bụ Dọkịta Dozie Ikedife, onyeisi ndị Sịnetị mpaghara ọwụwa-anyanwụ bụ Enyinnaya Abaribe nakwa onyeisi ndị Eastern Consultative ForumECA bụ Elliot Ugochukwu-Uko.Cheta noge gara aga, otu onye na-agbasa ozi maka onyeisiala na mpaghara ọwụwa-anyanwụ bụ Osita Okechukwu kwuru na Buhari bụ otu ụzọ pụtara ihe ndị Igbo ga-eji nweta ọchịchị onyeisiala.O kwuru na Buhari e merela ndị Igbo oke ihe kwesiri iji rita mkpụrụobi ha.Akụkọ ndị ga-amasị gị:Onweghị ndị ga-elere Ahiara Katolik Diocese anyaBaba oyoyo ọ pụtara Baba bịa ọzọ?Uhuru Kenyatta na Raila Odinga ekpeziela 